Subtropikaj ĉiamverdaj arbaroj de Tajvano

La subtropikaj ĉiamverdaj arbaroj de Tajvano estas ekoregiono el la hindoĉina ekoprovinco de la orientalisa ekozono laŭ la tipologio de la Monda Natur-Fonduso (WWF). Ĝi kovras la precipan parton de la insulo de Tajvano, escepte de la pli suda pinto de la insulo, kiu konstituas la ekoregionon de la musonaj pluvarbaroj de Sud-Tajvano.

La krutaj montaroj gastigas variadon de arbaraj tipoj, ekde subtropikaj arbaroj en la malaltaĵaroj ĝis mezvarmaj kaj subalpaj arbaroj.

Tiu ĉi ekoregiono estas parto de la tutmondaj 200-regiono "tajvanaj montarbaroj". 

Flaŭro
eta|maldekstre|Subtropika arbarero de la indiĝena Areca catechu (arekacoj), en montetaj vivejoj super kampoj, Tajwano.
La marbordaj ebenaĵoj kaj malpli altaj regionoj estas kovritaj de ĉiamverdaj  arbaroj de Castanopsis , regataj de Cryptocarya chinensis kaj Castanopsis hystrix, kun dissemitaj arbareroj de la subtropika Mason-pino (Pinus massoniana). Je pli altaj situoj, japana blua kverko (Quercus glauca) anstataŭas Cryptocarya kaj Castanopsis kiel superregantan arbon.

Kiam alteco ankoraŭ pligrandiĝas, la ĉiamverdaj foliarboj laŭgrade estas anstataŭitaj de deciduaj foliarboj kaj koniferoj. Super  3 000 metrojn, falfoliaj foliarboj kia tajvana alno (Alnus formosana) kaj acero (Acer spp.) miksiĝas kun ĉina cugo (Tsuga chinensis).  Je la plej grandaj altecoj, montarbaroj estas regataj de koniferoj, inkluzive de ĉina cugo, piceoj (Picea spp.), kaj abioj (Abies spp.).

Faŭno
Pro la insula karaktero de Tajvano estas kelkaj animalaj endemioj en tiu vivejo kiel pri la  birdoj la tajvana paruo, la tajvana pigo aŭ la tajvana regolo kaj inter mamuloj la tajvana serovo kaj la tajvana makako.

Naturprotekto
Vidu ankaŭ
Ekologia klasifiko de la tersupraĵoj
Konservada stato de ekoregiono

Eksteraj ligiloj

 Ekoregiono IM0172 : Subtropikaj ĉiamverdaj arbaroj de Tajvano (WWF)
 Subtropikaj ĉiamverdaj arbaroj de Tajvano (WWF-Wildworld) 
 Subtropikaj ĉiamverdaj arbaroj de Tajvano (Wildworld) - Nacia Geografia Societo
 Subtropikaj ĉiamverdaj arbaroj de Tajvano (The Encyclopedia of Earth)
 Subtropikaj ĉiamverdaj arbaroj de Tajvano (Globalspecies) 
 Situo de la ekoregiono IM0172 : tajpu Taiwan subtropical evergreen forests
 Tutmondaj 200; numero 24 : Tajvanaj montarbaroj (WWF) 

Kategorio:Orientalisaj ekoregionoj
Kategorio:Tropikaj kaj subtropikaj humidaj foliarbaroj
Kategorio:Tropikaj kaj subtropikaj koniferarbaroj
Kategorio:Global 200
Kategorio:Tajvano
Kategorio:Ĉinio
Kategorio:Pacifiko